ચાલુ વર્ષે રસ્તાનાં કામોમાં વ્યાપકપણે ભ્રષ્ટાચાર થવાથી અમદાવાદીઓ ભારે મુસીબતમાં મુકાઈ ગયા છે. ભાગ્યે જ કોઈ રસ્તો સળંગ બસો મીટર મોટરેબલ જોવા મળે છે. શહેરભરના રસ્તા ધોવાતા લોકો વિફર્યા છે અને જનાક્રોશની લપેટમાં શાસકપક્ષના કેટલાક કોર્પોરેટરો પણ આવી જતા મ્યુનિસિપલ ભાજપમાં અંદર ખાનેથી ભડકો થયો છે.અત્યારે તો સત્તાધીશો રોડ રિસરફેસિંગની કામગીરી હાથ ધરી છે પરંતુ રોડ રિસરફેસિંગની આ કામગીરી લેશમાત્ર સંતોષજનક નથી.